Document ID: /roh_data/filtered/fineweb-2-filterrobots_roh.jsonl.gz/22662

L'accident è capità la mesemna saira vers las 17:30. L'um charrava da Cunter en direcziun Casti. sin la via da sviament curt avant Casti, en ina curva, è il camiun glischnà e rut tras ina saiv directiva. Il vehichel è lura arrivà sin l'auter maun ed è cupitgà. Il manischunz è vegnì serrà en. El è mort anc en il lieu da l'accident.
Il vehichel è donnegià dal tut, la carga è vegnida sdarmenada sin in prà dasper. Confamigliars dal disgrazià èn charrads davos il camiun. Els èn vegnids tgirads psicologicamain dal Care Team Grischun.
RR novitads 12:00